
Parlamentul României

Camera Deputaţilor

	COMISIA JURIDICĂ,  DE DISCIPLINĂ ŞI IMUNITĂŢI

Nr. 4c-13/127
	
	COMISIA PENTRU MUNCĂ ŞI PROTECŢIE SOCIALĂ

Nr.4c-9/135



Bucureşti, 09.03.2020

Către

Biroul Permanent al Camerei Deputaţilor
Vă înaintăm, alăturat, raportul comun asupra proiectului de Lege pentru modificarea Legii notarilor publici şi a activităţii notariale nr.36/1995, trimis Comisiei pentru muncă şi protecţie socială şi Comisiei juridice, de disciplină şi imunităţi, în procedură de urgenţă, cu adresa 
nr. PLx 86/2020 din 2 martie 2020, pentru dezbatere şi examinare pe fond.

           
PREŞEDINTE,                    

PREŞEDINTE, 

Nicuşor HALICI
        

Adrian SOLOMON                                   

RAPORT   COMUN
asupra proiectului de Lege pentru modificarea Legii notarilor publici şi a activităţii notariale nr.36/1995 

În temeiul art.94 şi 114 din Regulamentul Camerei Deputaţilor, republicat, Comisia pentru muncă şi protecţie socială şi Comisia juridică, de disciplină şi imunităţi, au fost sesizate, prin adresa nr. PLx 86/2020 din 2 martie 2020, cu dezbaterea pe fond, în procedură de urgenţă, a proiectului de Lege pentru modificarea Legii notarilor publici şi a activităţii notariale nr.36/1995.
Proiectul de lege are ca obiect de reglementare modificarea alin.(1) şi (4) ale art.63 din Legea nr.36/1995, urmărindu-se asigurarea respectării Deciziei Curţii Constituţionale nr.591/2019, precum şi adoptarea unor măsuri tranzitorii necesare asigurării activităţii de administrare curentă a activelor Casei de Pensii a Notarilor Publici, acumulate în cei 7 ani de funcţionare, în scopul garantării dreptului la pensie şi de încasare a contribuţiilor asiguraţilor - notari publici, până la adoptarea de către Parlamentul României a Legii privind sistemul de pensii al notarilor publici.
La întocmirea prezentului raport comun, Comisiile au avut în vedere:

· avizul favorabil al Consiliului Legislativ (nr.107/11.02.2020)

· avizul favorabil al Consiliului Economic şi Social (nr.761/11.02.2020).

Proiectul de lege a fost adoptat de Senat în şedinţa din 26.02.2020.

Membrii Comisiilor au dezbătut proiectul de lege în şedinţa comună din 9 martie 2020 şi au hotărât, cu unanimitate de voturi, aprobarea proiectului de lege în forma prezentată de Senat. 
La lucrările celor două comisii şi-au înregistrat prezenţa deputaţii conform listelor de prezenţă.
Proiectul de lege face parte din categoria legilor organice, conform prevederilor art.73 alin.(3) din Constituţia României, republicată.

Camera Deputaţilor este Cameră decizională, potrivit prevederilor art.75 din Constituţia României şi ale art.91 din Regulamentul Camerei Deputaţilor, republicat cu modificările şi completările ulterioare.

PREŞEDINTE,




PREŞEDINTE, 

        Nicuşor HALICI                

Adrian SOLOMON                                   

SECRETAR,
          


SECRETAR,
Aida - Cristina CĂRUCERU

Violeta RĂDUŢ               

Întocmit,

Consilier parlamentar Ciprian Bucur 

Consilier parlamentar LidiaVlădescu

Consilier parlamentar Elena Anghel

